Sito de rete
Un sito de rete (etiam: sito electronic, e-sito, cybersito o sito web) es un collection de paginas de rete e contento correlate que es identificate per un nomine de dominio commun e publicate al minus sur un servitor de rete. Sitos de rete es typicamente dedicate a un topico o scopo particular, como novas, education, commercio, entertainment o rete social. Hyperligamine inter pagina de retes gida le navigation del sito, que frequentemente comencia con un pagina de initio. Al decembre 2022, le 5 sitos electronic le plus visitate esseva Google Search, YouTube, Facebook, Twitter, e Instagram.

Totos le sitos de rete accessibile publicemente constitue collectivemente le Rete Informatica Mundial. Il ha etiam sitos de rete private que pote solmente esser accessite sur un rete private, tal como un sito electronic interne del compania pro su empleatos. Le usatores pote acceder a sitos electronic ex differente dispositivos: computatores de bureau, computatores portatiles, tabletas e telephonos intelligent. Le application que se usa in iste dispositivos se appella navigator de rete.

Vide etiam 
 Gestion de contento pro le web
 Icone incastrate e favicon

Informatica
Internet